smcproject/ml-wiki-sentences huggingface dataset:
പ്രത്യേകിച്ചും റോസെറ്റി ഇഷ്ടപ്പെടുന്ന ആക്സസറികൾ, പെയിന്റിംഗിന്റെ വൃത്താകൃതിയിലുള്ള ഘടനയ്ക്ക് പ്രാധാന്യം നൽകാൻ ഇവിടെ ഉപയോഗിക്കുന്നു.
പെയിന്റിംഗിനെക്കുറിച്ചുള്ള റോസെറ്റിയുടെ സ്വന്തം അഭിപ്രായം, "ഒരു മുറി അലങ്കാരത്തിനായി ഞാൻ ഇതുവരെ വരച്ച ചിത്രമെന്ന നിലയിൽ ഇത് ഏറ്റവും ഫലപ്രദമാണ്" എന്നാണ്.
മോപിൻ ഇംഗ്ലീഷ് വിലാസം https://ml.wikipedia.org/wiki/Mopin മോപിൻ ഉത്സവ നൃത്തം
ഇന്ത്യയിലെ അരുണാചൽ പ്രദേശിലെ പ്രത്യേകിച്ചും കിഴക്കൻ സിയാങ് , പശ്ചിമ സിയാങ് ജില്ലകളിൽ താമസിക്കുന്ന ഗാലോ ഗോത്ര വിഭാഗത്തിൽപ്പെട്ടവർ ആഘോഷിക്കുന്ന ഒരു കാർഷിക ഉത്സവമാണ് മോപിൻ ഫെസ്റ്റിവൽ.
മാർച്ച്-ഏപ്രിൽ മാസങ്ങളോട് സദൃശമായ ഗാലോ മാസങ്ങളായ "ലൂമി", "ലൂക്കി" എന്നിവയിൽ ഗാലോ ഗോത്രത്തിന്റെ പുതുവർഷം എന്നിവയോട് അനുബന്ധിച്ച് നടക്കുന്ന വിളവെടുപ്പ് കാലത്തിന്റെ ആഘോഷമാണ് ഇത്.
ഗാലോ ഗോത്രം ഡോണി-പോളോ എന്ന പ്രകൃതി ശക്തികളെ ആരാധിക്കുന്ന മതത്തെ പിന്തുടരുന്നു.
ഔദ്യോഗികമായി മോപിൻ ഉത്സവത്തിന്റെ തീയതി ഏപ്രിൽ 5 ന് നിശ്ചയിച്ചിട്ടുണ്ട്.
എന്നാൽ ആഘോഷത്തിനുള്ള ഒരുക്കം ഏപ്രിൽ 2 മുതൽ ആരംഭിക്കുന്നു.
അതിനാൽ പ്രധാന പരിപാടിക്ക് ശേഷം (അതായത് ഏപ്രിൽ 5) നെൽകൃഷിയുടെ വയൽ സന്ദർശിച്ച ശേഷം ഏപ്രിൽ 7–8 ന് സമാപിക്കും.
ഇത് റിഗ അലോ എന്നറിയപ്പെടുന്നു.
ഗ്രാമങ്ങളിൽ, ആഘോഷം ഒരു മാസം മുമ്പാണ് ആരംഭിക്കുന്നത്.
മോപിൻ ഫെസ്റ്റിവൽ എല്ലാ ഗൃഹജനക്കാർക്കും മുഴുവൻ സമൂഹത്തിനും സമ്പത്തും സമൃദ്ധിയും നൽകുമെന്ന് വിശ്വസിക്കപ്പെടുന്നു.
മോപിൻ ഉത്സവം ആഘോഷിക്കുന്നതുമായി ബന്ധപ്പെട്ട ആചാരങ്ങൾ ദൗർഭാഗ്യങ്ങളെ അകറ്റുകയും എല്ലാ മനുഷ്യവർഗത്തിനും അനുഗ്രഹങ്ങളും സമാധാനവും സമൃദ്ധിയും നൽകുകയും ചെയ്യുമെന്ന് കരുതപ്പെടുന്നു.
ഉത്സവ വേളയിൽ ആരാധിക്കുന്ന പ്രധാന ദേവതയെ മോപിൻ ആനെ എന്ന് വിളിക്കുന്നു.
ഗാലോഗോത്രത്തെ സംബന്ധിച്ചിടത്തോളം പ്രധാന ദേവത ഫലഭൂയിഷ്ഠതയും സമൃദ്ധിയും കൈവരുത്തുമെന്ന് വിശ്വസിക്കപ്പെടുന്നു.
ഉത്സവത്തിനായി ഗാലോ ആളുകൾ അവരുടെ ഏറ്റവും മികച്ച വെളുത്ത പരമ്പരാഗത വസ്ത്രങ്ങൾ ധരിക്കുന്നു.
അപുങ് / പോക്ക എന്ന പ്രാദേശിക പാനീയം (അരി പുളിപ്പിച്ചുകൊണ്ട് തയ്യാറാക്കിയ ഒരു ലഹരിപാനീയമാണ്) പൊതുവേ മുളകൊണ്ടുള്ള ഒരു പാനപാത്രത്തിൽ പങ്കെടുക്കുന്നവർക്കിടയിൽ വിതരണം ചെയ്യപ്പെടുന്നു.
കൂടാതെ പലതരം ഭക്ഷണം വിളമ്പുന്നു.
അതിൽ അരി ഉപയോഗിച്ച് നിർമ്മിക്കുന്ന ആമിൻ എന്ന വിഭവത്തിൽ മാംസവും ഇളം മുളന്തണ്ടും അടങ്ങിയിരിക്കുന്നു.
മോപിൻ ആഘോഷത്തിനിടയിൽ സഹപ്രവർത്തകരുടെ മുഖത്ത് അരി മാവ് പ്രയോഗിക്കുന്നു.
ഗാലോ ജനതയുടെ പ്രധാന ഭക്ഷണമാണ് അരി എന്നതിനാൽ ഇത് സാമൂഹിക ഐക്യം, വിശുദ്ധി, സ്നേഹം എന്നിവയുടെ പ്രതീകമായ ഒരു വിശുദ്ധ ആചാരമായി കണക്കാക്കപ്പെടുന്നു.
ഈ പരിപാടിയിൽ പങ്കെടുക്കുന്നവർ പോപ്പിർ എന്ന പ്രാദേശിക പരമ്പരാഗത നൃത്തം അവതരിപ്പിക്കുന്നു.
വടക്കുകിഴക്കൻ ഇന്ത്യയിലും ബർമയിലും മാത്രം കാണപ്പെടുന്ന ഒരു ബോവൈൻജീവിയായ മിഥുന്റെ (ഗയാൽ എന്നും അറിയപ്പെടുന്നു) യാഗമാണ് മോപിൻ ആഘോഷത്തിന്റെ പ്രധാന കേന്ദ്രബിന്ദു.
യാഗത്തിന് ശേഷം മിഥുന്റെ രക്തം ഒരു അനുഗ്രഹമായി വീടുകളിലേക്കും ഗ്രാമങ്ങളിലേക്കും തിരികെ കൊണ്ടുപോകുന്നു.
1966 മുതൽ ഒരു സമിതി അരുണാചൽ പ്രദേശിലെ പശ്ചിമ സിയാങ് ജില്ലയിലെ അലോംഗ് പട്ടണത്തിൽ (ആലോ എന്നറിയപ്പെടുന്നു) ഒരു മോപിൻ ഉത്സവ പരിപാടി സംഘടിപ്പിച്ചു.
ഇത് ഗോത്ര സംസ്കാരം ആഘോഷിക്കുന്നതിനും സംരക്ഷിക്കുന്നതിനും ആയി ആയിരക്കണക്കിന് ആളുകളെ ഒരുമിച്ച് കൊണ്ടുവരുന്നു.
2016 ഏപ്രിൽ 5 നാണ് ഈ കമ്മ്യൂണിറ്റി മോപിൻ ആഘോഷത്തിന്റെ സുവർണ്ണ വാർഷികം നടന്നത്.
അവലംബം 1 2 1 2 3 ↑ ↑ ↑ {{ cite web }} :  CS1 maint: archived copy as title ( link ) ↑
മോനിക് റയാൻ ഇംഗ്ലീഷ് വിലാസം https://ml.wikipedia.org/wiki/Monique_Ryan
മോണിക് മേരി റയാൻ (ജനനം: 20 ജനുവരി 1967) ഒരു ഓസ്‌ട്രേലിയൻ പീഡിയാട്രിക് ന്യൂറോളജിസ്റ്റും രാഷ്ട്രീയക്കാരിയുമാണ്.
2022 ലെ ഓസ്‌ട്രേലിയൻ ഫെഡറൽ തിരഞ്ഞെടുപ്പിൽ ജോഷ് ഫ്രൈഡൻബെർഗിനെ പരാജയപ്പെടുത്തിയതിന് ശേഷം അവർ നിലവിൽ കൂയോങ്ങ് ഡിവിഷൻറെ ഫെഡറൽ സീറ്റിലേക്കുള്ള പാർലമെന്റ് അംഗമാണ്.
മെഡിക്കൽ ജീവിതം
റയാൻ 1991-ൽ മെൽബൺ സർവ്വകലാശാലയിൽ നിന്ന് വൈദ്യശാസ്ത്രത്തിൽ ബിരുദം നേടി.
തുടർന്ന് റയാൻ ഓസ്‌ട്രേലിയയിലെ സിഡ്‌നിയിൽ പീഡിയാട്രിക് പരിശീലനവും മസാച്യുസെറ്റ്‌സിലെ ബോസ്റ്റൺ ചിൽഡ്രൻസ് ഹോസ്പിറ്റൽ ന്യൂറോളജി റെസിഡൻസിയും പൂർത്തിയാക്കി.
മസാച്യുസെറ്റ്‌സിലെ ബോസ്റ്റണിലുള്ള ലാഹേ ക്ലിനിക്കിൽനിന്ന് ന്യൂറോഫിസിയോളജി ഫെലോഷിപ്പും റയാൻ പൂർത്തിയാക്കിയിട്ടുണ്ട്.
പാർലമെന്റ് അംഗമാകുന്നതിന് മുമ്പ് മെൽബണിലെ റോയൽ ചിൽഡ്രൻസ് ഹോസ്പിറ്റലിൽ ന്യൂറോളജി വിഭാഗം ഡയറക്ടറായിരുന്നു റയാൻ.
150-ലധികം പിയർ-റിവ്യൂ പ്രസിദ്ധീകരണങ്ങളുള്ള റയാൻ, കൂടാതെ നിരവധി ക്ലിനിക്കൽ ട്രയലുകളിൽ പ്രധാന അന്വേഷകയും കൂടിയാണ്.
അവലംബം ↑ ↑ ↑ ↑ "Professor Monique Ryan" The Royal Children's Hospital.
Retrieved 20 Jan 2022 ↑ "Professor Monique Ryan" The Royal Children's Hospital.
Retrieved 20 Jan 2022
മോനിക്ക ഇംഗ്ലീഷ് വിലാസം https://ml.wikipedia.org/wiki/Monica
ക്രൈസ്തവസഭയിലെ ഒരു വിശുദ്ധയും വിശുദ്ധ അഗസ്തീനോസിന്റെ മാതാവുമാണ് മോനിക്ക .
എ.ഡി. 332-ൽ ആഫ്രിക്കൻ ഭൂഖണ്ഡത്തിലെ താഗസ്തേ എന്ന നഗരത്തിൽ ഫെനീഷ്യൻ വംശജരായ മാതാപിതാക്കളിലാണ് മോനിക്കയുടെ ജനനം.
ഇവർ തങ്ങളുടെ സമുദായത്തിൽ വളരെ ശ്രദ്ധേയരായിരുന്നു .
ബാല്യം
ആത്മീയകാര്യങ്ങളിലും സഹജീവികളെ സഹായിക്കുന്നതിലും മോനിക്കയുടെ കുടുംബം മറ്റുള്ളവരിൽ നിന്നും വേറിട്ടു നിന്നു.
ഇതു മൂലം മോനിക്കയും തന്റെ ചെറുപ്രായത്തിൽ തന്നെ മറ്റുള്ളവരെ സഹായിച്ചിരുന്നു.
അമ്മയായിരുന്നു മോനിക്കയുടെ മാതൃക.
അമ്മയുടെ പ്രാർഥനയും സഹജീവിസ്നേഹവും മോനിക്ക വീക്ഷിച്ചിരുന്നു.
യേശുവിന്റെ ശിഷ്യന്മാരുടെ ജീവിതത്തിലെ ക്ലേശങ്ങളും നേരിട്ട പീഡകളും മോനിക്ക അമ്മയിൽ നിന്നും മനസ്സിലാക്കി.
അവരുടെ ഈ അനുഭവങ്ങളെ പിന്തുടരുവാനായി അവൾ ഭക്ഷണസമയത്തല്ലാതെ വെള്ളം കുടിക്കില്ല എന്നൊരു തീരുമാനം എടുക്കുകയും, ജലപാനം നടത്തുവാൻ തോന്നലുണ്ടാക്കുന്ന സമയങ്ങളിൽ പള്ളിയിൽ ചെന്ന് പ്രാർഥിക്കുകയും ചെയ്തു.
അക്കാലത്ത് ഭക്ഷണശേഷം വീഞ്ഞു വിളമ്പുന്ന പതിവുണ്ടായിരുന്നു.
നിലവറയിൽ നിന്നും വീഞ്ഞെടുക്കുവാനായി വേലക്കാരികൾക്കൊപ്പം അമ്മ മോനിക്കയെയും അയച്ചിരുന്നു.
ജലപാനം ചെയ്യാത്തതിനാൽ ദാഹത്താൽ നിലവറയിലെത്തുന്ന മോനിക്ക അല്പം വീഞ്ഞ് രുചിച്ചു നോക്കുകയും ദിവസങ്ങൾ കഴിയും തോറും അതിന്റെ അളവ് വർദ്ധിപ്പിക്കുകയും ചെയ്തു.
ഇതു തുടർന്നപ്പോൾ വേലക്കാരി അവളെ കളിയാക്കുകയും ചോദ്യം ചെയ്യുകയും ചെയ്തു.
മോനിക്ക വേലക്കാരിയോട് കഠിനമായ ഭാക്ഷയിൽ പ്രതികരിച്ചു.
കപടവിശ്വാസിയാണെന്ന വേലക്കാരിയുടെ ചോദ്യത്തിനു മുൻപിൽ മോനിക്ക നിറകണ്ണുകളോടെ ഇനി ഒരിക്കലും വെള്ളമല്ലാതെ മറ്റൊന്നും കുടിക്കുകയില്ല എന്ന് തീരുമാനവും എടുത്തു.
വിവാഹജീവിതം
Ãപതിനാറ് വയസ്സിനു ശേഷം സമ്പന്നനും പേഗൻ മതവിശ്വാസിയും (പല ദേവന്മാരുടെയും ആരാധകനും) തഗാസ്റ്റ് സ്വദേശിയുമായ പട്രീഷ്യസുമായുള്ള  മോനിക്കയുടെ വിവാഹം രാജകീയമായി നടത്തി.
തുടർന്ന് മോനിക്ക വരന്റെ നാട്ടിലേക്ക് യാത്രയായി.
അവിടെ മോനിക്കയ്ക്ക് നേരിടേണ്ടി വന്നത് തന്റെ വിശ്വാസത്തിനെതിരായ സാഹചര്യങ്ങളായിരുന്നു.
ഭർത്താവിൽ നിന്നും അമ്മയിൽ നിന്നും അവൾക്ക് പീഡകളേൽക്കേണ്ടി വന്നു.
മോനിക്കയെ പള്ളിയിൽ പോകുവാനോ പ്രാർഥിക്കുവാനോ നോമ്പും ഉപവാസവും അനുഷ്ഠിക്കുവാനോ ഭർത്താവ് അനുവദിച്ചില്ല.
എങ്കിലും അവൾ അവരുമായി എന്നും സൗമ്യമായ പെരുമാറ്റം വച്ചുപുലർത്തിയിരുന്നു.
താൻ ഇത്രയധികം പീഡിപ്പിച്ചിട്ടും മോനിക്ക തനിക്കു വേണ്ടി പ്രാർഥിക്കുന്നത് ഒരിക്കൽ പട്രീഷ്യസിന്റെ ശ്രദ്ധയിൽ പെട്ടു.
ഇത് അയാളുടെ മനസ്സിനെ വേദനിപ്പിച്ചു.
കഠിനമായ വേലകഴിഞ്ഞ് പട്രീഷ്യസ് വരുമ്പോൾ മോനിക്ക പലപ്പോഴും നിർദ്ദേശങ്ങളും ചിന്തകളും പറഞ്ഞുകൊടുക്കുകയും ചെയ്തു.
പിന്നീട് മോനിക്ക നാടിനും പ്രിയപ്പെട്ടവളായി മാറി.
വിശുദ്ധ അഗസ്തിനോസിന്റെ ജനനം
എ.ഡി. 354 - ൽ മോനിക്ക വിശുദ്ധ അഗസ്റ്റിനു ജന്മം നൽകി.
ബാല്യത്തിൽ തന്നെ മകനെ നന്മയുടെ വഴിയെ നയിക്കുവാൻ മോനിക്ക തീരുമാനിച്ചു.
അക്കാലത്ത് പണ്ഡിതർക്ക് സമൂഹത്തിലുള്ള വലിയ സ്ഥാനം കാരണം മകനെ ഒരു പണ്ഡിതനാക്കുവാൻ ആഗ്രഹിക്കുകയും ചെയ്തു.
പട്രീഷ്യസിന്റെയും ആഗ്രഹം ഇങ്ങനെ തന്നെയായിരുന്നു.
ദൈവവിശ്വാസത്തെയും ആധ്യാത്മികതയെയും പറ്റി അഗസ്റ്റിൻ ധാരാളം മനസ്സിലാക്കി.
തുടർന്ന് മോനിക്ക നാവിജീസ എന്ന ആൺകുഞ്ഞും, പെർപെറ്റുവാ എന്ന പെൺകുഞ്ഞിനും ജന്മം നൽകി.
എന്നാൽ ഇവരെപ്പറ്റി ചരിത്രത്തിൽ നിന്നും കൂടുതൽ വിവരങ്ങൾ ലഭ്യമല്ല.
ഇക്കാലയളവിൽ മോനിക്കയുടെ അമ്മായിയമ്മയും, മരണത്തിന്റെ തലേവർഷം ഭർത്താവും ക്രിസ്തുമതം സ്വീകരിച്ചു.
അഗസ്റ്റിന് തുടർച്ചയായുണ്ടായിരുന്ന വയറുവേദന വഷളായി ഏഴാമത്തെ വയസ്സിൽ അദ്ദേഹം ആസന്നമരണനായപ്പോൾ മാമ്മോദീസാ നൽകുവാൻ തീരുമാനിച്ചെങ്കിലും, പെട്ടെന്ന് രോഗം വിട്ടുമാറിയപ്പോൾ ആ തീരുമാനം മാറ്റി.
തുടർന്ന് ജീവിച്ചിരിക്കുമെങ്കിൽ പാപത്തിൽ ഇനിയും വീഴുമെന്നുള്ളതിനാൽ, മുൻപാപങ്ങളെല്ലാം കഴുകിക്കളയുന്ന വിശുദ്ധകൂദാശയായ മാമ്മോദീസാ കഴിയുന്നത്ര താമസിപ്പിക്കുന്നതാണുത്തമം എന്ന പ്രായോഗികബുദ്ധിയായിരുന്നു ഈ തീരുമാനത്തിനു പിന്നിലെന്ന് അഗസ്റ്റിൻ അത്മകഥയിൽ സൂചിപ്പിക്കുന്നുണ്ട്.
മകനെ ഒരു പണ്ഡിതനാക്കുവാൻ ആഗ്രഹിച്ച മോനിക്കയ്ക്ക് മകനിൽ നിന്നും തിക്താനുഭവങ്ങളാണ് നേരിടേണ്ടിവന്നത്.
അഗസ്റ്റിന് പഠനത്തോട് താത്പര്യം ഉണ്ടായിരുന്നില്ല.
മോനിക്ക ദേവാലയത്തിൽ മകനെയും കൂട്ടി ചെന്ന് വൈദികനെക്കൊണ്ട് മകനെ ഉപദേശിപ്പിച്ചു.
എല്ലാ ചോദ്യങ്ങളോടും നന്നായി പ്രതികരിച്ച അഗസ്റ്റിൻ വീണ്ടും പഠനത്തിൽ വളരെ പിന്നിലായി.
പ്രധാന ലേഖനം ഔറേലിയുസ് അഗസ്തീനോസ്
അഗസ്റ്റിൻ മോനിക്കയ്ക്ക് അയച്ചകത്തിൽ നിന്നും മകൻ റോമിലാണെന്ന് മനസ്സിലാക്കി അവൾ റോമിൽ എത്തിച്ചേർന്നു.
എന്നാൽ മകൻ അവിടെ നിന്നും മിലാനിലേക്ക് യാത്രയായെന്ന് അറിഞ്ഞ മോനിക്ക വളരെയധികം കഷ്ടതകൾ സഹിച്ച് അവിടെ എത്തിച്ചേരുകയും അഗസ്റ്റിനെ കണ്ടെത്തുകയും ചെയ്തു.
എന്നാൽ അമ്മ അവിടെ എത്തുമെന്ന് അഗസ്റ്റിൻ കരുതിയിരുന്നില്ല.
അഗസ്റ്റിന്റെ സുഹൃത്തിന്റെ ഒരു വേനൽക്കാല വസതിയിൽ അവർ താമസിച്ചു.
ഇക്കാലത്താണ് അഗസ്റ്റിൻ മാമ്മോദീസാ സ്വീകരിച്ചത്.
എ.ഡി. 387 - ൽ തന്റെ 55 ആം വയസ്സിൽ മോനിക്ക അന്തരിച്ചു.
മോനിക്കയുടെ മൃതശരീരം ഓസ്റ്റിയായിൽ സംസ്കരിച്ചു.
പിന്നീട് അഗസ്റ്റിൻ വൈദികനായി ഉയർത്തപ്പെട്ടു.
തുടർന്ന് ആഫ്രിക്കയിലെ ഹിപ്പോ രൂപതയുടെ മെത്രാനായും നിയമിക്കപ്പെട്ടു.
14 -ആം നൂറ്റാണ്ടു വരെ മോനിക്കയെ ആരും സ്മരിച്ചിരുന്നില്ല.
അഗസ്റ്റിന്റെ ആത്മാവിഷ്കരണം എന്ന കൃതിയിലൂടെയാണ് മോനിക്കയെപ്പറ്റി ലോകം കൂടുതലായി അറിഞ്ഞത്.
1430-ൽ മോനിക്കയുടെ പൂജ്യാവശിഷ്ടം മാർപ്പാപ്പ റോമിൽ എത്തിച്ചു.
അവലംബം പുറത്തേക്കുള്ള കണ്ണികൾ Wikimedia Commons has media related to Category:Monica of Hippo .
The Life of St. Monica, Mother of Saint Augustine of Hippo St. Monica Saint Monica
മോനോൺക്ക്‌സ് ഇംഗ്ലീഷ് വിലാസം https://ml.wikipedia.org/wiki/Mononykus
മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് മോനോൺക്ക്‌സ് .
അന്ത്യ ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത് .
3.3 അടി മാത്രം നീളം ഉള്ള ചെറിയ ദിനോസർ ആയിരുന്നു ഇവ.
കയ്യിനും കാലിനും മെലിഞ്ഞു നീണ്ട പ്രകൃതി ആയിരുന്നു.
കൈയിൽ 7.5 സെന്റീ മീറ്റർ നീളമുള്ള ഒരു നഖം ഉണ്ടായിരുന്നു.
ആവാസ വ്യവസ്ഥ
നിരപ്പായ തീര പ്രദേശങ്ങളിൽ (നദിയുടെ ) ആവാം ഇവ ജീവിച്ചിരുന്നത് എന്ന് കരുതുന്നു .
വളരെ നീണ്ടു മെലിഞ്ഞ കാലുകൾ ഇവ നല്ല ഒറ്റക്കാരായിരിക്കാൻ ഉള്ള സാധ്യതയെ വർധിപ്പിക്കുന്നു.
തെറാപ്പോഡ വിഭാഗത്തിൽ പെട്ടവയാണ് ഇവ.
അവലംബം പുറത്തേക്കുള്ള കണ്ണികൾ Haines, Tim and Paul Chambers.
The Complete Guide to Prehistoric Life .
Canada: Firefly Books Ltd., 2006.
Dinosaurs of the Gobi .
Mongolia: BBC Horizon.
http://www.prehistoric-wildlife.com/species/m/mononykus.html Archived 2022-12-19 at the Wayback Machine .
മോപ്പസാങ്ങ് ഇംഗ്ലീഷ് വിലാസം https://ml.wikipedia.org/wiki/Guy_de_Maupassant
ചെറുകഥാ സാഹിത്യത്തിന്റെ പിതാവായും മികച്ച പ്രയോക്താക്കളിലൊരാളായും കരുതപ്പെടുന്ന ഫ്രഞ്ച് സാഹിത്യകാരനാണ് ഗേയ് ദി മോപ്പസാങ്ങ് (Guy de Mauppasant).
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ പാശ്ചാത്യസാഹിത്യത്തിൽ നിറഞ്ഞു നിന്ന മോപ്പസാങ്ങിന്റെ കഥാശൈലിയുടെ സ്വാധീനം ലോകത്തെ മിക്ക ഭാഷകളിലുമുണ്ട്.
നോർമൻ കാർഷിക ജീവിതവും ഫ്രാൻസും പ്രഷ്യയും തമ്മിലുണ്ടായ യുദ്ധവും ഫ്രാൻസിലെ ബൂർഷ്വാ വർഗ്ഗത്തിന്റെ ജീവിതവും ആധാരമാക്കി മോപ്പസാങ്ങ് എഴുതിയ ചെറുകഥകളും നോവലുകളും വിശ്വവ്യാപകമായ ജനപ്രീതി നേടിയവയാണ്.
മുന്നൂറോളം ചെറുകഥകളും ആറു നോവലുകളും മൂന്ന് സഞ്ചാരസാഹിത്യ കൃതികളും അദ്ദേഹം രചിച്ചിട്ടുണ്ട്.
ബൂൾ ദെ സൂഫ് എന്ന ചെറുകഥയാണ് ആണ് ഇദ്ദേഹത്തിന്റെ ഏറ്റവും മികച്ച രചനയായി കണക്കാക്കപ്പെടുന്നത്.
ഫ്രാൻസിന്റെ വടക്കു പടിഞ്ഞാറൻ മേഖലയിലെ നോർമണ്ഡിയിലുള്ള ദിയെപ്പ് എന്ന തുറമുഖ നഗരത്തിൽ 1850-ൽ മോപ്പസാങ്ങ് ജനിച്ചു.
മോപ്പസാങ്ങിനു 11 വയസ്സുള്ളപ്പോൾ അച്ഛനമ്മമാർ വിവാഹബന്ധം വേർപെടുത്തി.
നോർമണ്ഡിയിൽ അമ്മയോടൊപ്പമാണ് മോപ്പസാങ്ങ് വളർന്നത്.
1869-ൽ നിയമപഠനത്തിനായി പാരീസിൽ എത്തിയ മോപ്പസാങ്ങ് അടുത്ത വർഷം ഫ്രാങ്കോ-പ്രഷ്യൻ യുദ്ധത്തിൽ പങ്കെടുക്കുവാനായി പട്ടാളത്തിൽ ചേർന്നു.
സാഹിത്യത്തിലേയ്ക്ക്
യുദ്ധാനന്തരം പാരീസിലെത്തിയ മോപ്പസാങ്ങ് പ്രശസ്ത നോവലിസ്റ്റായ ഗുസ്താവ് ഫ്ലോബേറിന്റെ നേതൃത്വത്തിലുള്ള സാഹിത്യവൃത്തത്തിലേയ്ക്ക്  ആകർഷിക്കപ്പെട്ടു.
ഫ്ലോബേറിന്റെ രചനകളിൽ നിന്നാണ് മോപ്പസാങ്ങ് കഥയെഴുത്തിന്റെ കൗശലങ്ങൾ പഠിച്ചത്.
ഒടുവിൽ അക്കാര്യത്തിൽ ഫ്ലോബേറീനെ കവച്ചുവെക്കുകയും ചെയ്തു.
ലളിതവും ഹാസ്യാത്മകവുമായിരുന്നു മോപ്പസാങ്ങിന്റെ ശൈലി.
1872 മുതൽ 1880 വരെ അദ്ദേഹം സർക്കാർ സർവീസിൽ ജോലി ചെയ്തു.
ആദ്യം സമുദ്രയാന വകുപ്പിലും പിന്നീട് വിദ്യാഭ്യാസവകുപ്പിലും.
അദ്ദേഹം ഏറ്റവും വെറുത്തിരുന്ന കാര്യങ്ങളിലൊന്ന് ജോലിക്ക് പോക്കായിരുന്നു.
1880-ൽ ആദ്യത്തെ കഥയുമായി മോപ്പസാങ്ങ് ഫ്രഞ്ച് സാഹിത്യലോകത്തെ അമ്പരപ്പിച്ചു.
പ്രഷ്യയുമായുള്ള യുദ്ധത്തെ അടിസ്ഥാനമാക്കിയുള്ള "ബാൾ ഓഫ് ഫാറ്റ്" ആയിരുന്നു ആദ്യത്തെ കഥ.
1939-ൽ ഈ കഥയെ അടിസ്ഥാനമാക്കി അമേരിക്കൻ സംവിധായകനായ ജോൺ ഫോർഡ് "സ്റ്റേജ് കോച്ച്" എന്ന ചലച്ചിത്രമെടുത്തിട്ടുണ്ട്.
ആദ്യത്തെ കഥയുടെ വിജയത്തോടെ മോപ്പസാങ്ങ് തുടർച്ചയായി എഴുതാൻ തുടങ്ങി.
മോനാ ഹത്തും ഇംഗ്ലീഷ് വിലാസം https://ml.wikipedia.org/wiki/Mona_Hatoum
ജർമനിയിലെ ബെർലിനും യുകെയിലെ ലണ്ടനും കേന്ദ്രീകരിച്ചു പ്രവർത്തിക്കുന്ന കലാകാരിയാണ് മോനാ ഹത്തും (ജനനം:1952).
ശ്രദ്ധേയങ്ങളായ നിരവധി പ്രതിഷ്ഠാപനങ്ങൾ തീർത്തിട്ടുണ്ട്.
2011 ൽ ജോൺ മിറോ പ്രൈസ് ലഭിച്ചു.
ലെബനണിൽ ബെയ്റൂട്ടിൽ ഒളിവിൽ താമസിച്ചു കൊണ്ടിരുന്ന പാലസ്തീനിയൻ ക്രിസ്ത്യൻ  ദമ്പതികളുടെ മകളായി 1952-ൽ ജനിച്ചു.
മോനാ ഹത്തുമിനും  ലെബനണിലെ ആഭ്യന്തര യുദ്ധത്തെ തുടർന്ന് യു.കെയിൽ ഒളിവിൽ കഴിയേണ്ടി വന്നു.
കൊച്ചി - മുസിരിസ് ബിനാലെ 2014 ൽ മോനാ ഹത്തൂമിന്റെ അണ്ടർകറന്റ് പ്രതിഷ്ഠാപനം കാണുന്ന സന്ദർശകർ
2014 ൽ കൊച്ചി - മുസിരിസ് ബിനാലെയിൽ 'അണ്ടർകറന്റ്' എന്ന പ്രതിഷ്ഠാപനം പ്രദർശിപ്പിച്ചിരുന്നു.
വയറുകൾ കൊണ്ട് കൂട്ടിയിണക്കിയ ലൈറ്റ് ബൾബുകൾ വൃത്താകൃതിയിൽ സജ്ജീകരിച്ചിട്ടുള്ള പ്രതിഷ്ഠാപനമായ അണ്ടർകറന്റിൽ  മിന്നിമറയുന്ന ലൈറ്റുകൾ അപായത്തിന്റെ മുന്നറിയിപ്പ് തരുന്നു.
ഒരുപക്ഷേ ഈ മുന്നറിയിപ്പ് കുഴിബോംബുകളെ കുറിച്ചാകാം, അല്ലെങ്കിൽ വളഞ്ഞു പുളഞ്ഞൊഴുകിയെത്തുന്ന ലാവാപ്രവാഹത്തെ ̄ കുറിച്ചാകാം.
അണ്ടർകറണ്ടിനു പുറമെ 'റൂട്ട്‌സ് എപി' എന്ന കലാവിന്യാസവും മോന ഹത്തും ബിനാലെയിൽ ഒരുക്കിയിരുന്നു.
പുരസ്കാരങ്ങൾ ജോൺ മിറോ പ്രൈസ് അവലംബം ↑ {{ cite book }} : | access-date= requires | url= ( help ) അഭിമുഖങ്ങൾ
Michael Archer, Phaidon
Archer, M. Brett, G. De Zegher, C. ed.
, Mona Hatoum, Phaidon, Oxford, 1997
John Tusa, BBC
Janine Antoni, BOMB Archived 2016-03-17 at the Wayback Machine .
അധിക വായനയ്ക്ക് Michael Archer, Guy Brett, and Catherine M. De Zegher, eds.
, Mona Hatoum, Phaidon, Oxford, 1997 പുറം കണ്ണികൾ Hatoum BBC Radio 3 transcript at www.bbc.co.uk Mona Hatoum at Whitecube.com Mona Hatoum at Female-artists.net Archived 2011-03-15 at the Wayback Machine .
Mona Hatoum at daratalfunun.org L'appartement 22 , Rabat
യദുകുലം ഈ ലേഖനം ഒരു അനാഥലേഖനമാണ് .
മഹാഭാരതത്തിലും വേദങ്ങളിലും പരാമർശമുള്ള അഞ്ച് ആര്യകുലങ്ങളിലൊന്നാണ് യദുകുലം .
മഹാഭാരതത്തിൽ പരാമർശിക്കപ്പെടുന്ന ആദ്യ രാജാവായ യയാതിക്ക് ദേവയാനി എന്ന ഭാര്യയിൽ ഉണ്ടായ മൂത്ത മകനായിരുന്നു യദു .
എന്നാൽ യയാതിക്ക് ശുക്രാചാര്യരുടെ ശാപം മൂലം യൗവനം നഷ്ടപ്പെടുകയും, പരിഹാരമായി പുത്രന്മാരുടെ യൗവനം സ്വീകരിക്കാം എന്നൊരു വ്യവസ്ഥ ലഭിക്കുകയും ചെയ്തു.
അഞ്ചു മക്കളിൽ പുരു മാത്രമായിരുന്നു യയാതിയെ സഹായിച്ചത്.
അതിനാൽ യയാതി ഇളയവനാണെങ്കിലും പുരുവിനെ അടുത്ത കിരീടാവകാശിയായി വാഴിക്കുകയും മറ്റുള്ളവരെ ആട്ടിപ്പായിക്കുകയും ചെയ്തു.
ഇതിൽ യദു രാജ്യത്തിന് പുറത്ത് നിന്ന് വിഘടന പ്രവർത്തനങ്ങൾ നടത്തിവന്നു.
അദ്ദേഹത്തിന്റെ തലമുറകളാണ് യദുകുലം എന്നറിയപ്പെട്ടത്.
യദുവീർ കൃഷ്ണദത്ത ചാമരാജ വൊഡയാർ ഇംഗ്ലീഷ് വിലാസം https://ml.wikipedia.org/wiki/Yaduveera_Krishnadatta_Chamaraja_Wadiyar
മൈസൂർ നാട്ടുരാജ്യം ഭരിച്ചിരുന്ന വൊഡയാർ രാജവംശത്തിലെ ഇപ്പോഴത്തെ അധിപനാണ് യദുവീർ കൃഷ്ണദത്ത ചാമരാജ വൊഡയാർ .
23-ആം വയസ്സിലാണ് ഇദ്ദേഹം ഈ പദവിയിലെത്തിയത്.
2013-ൽ ശ്രീകണ്ഠദത്ത നരസിംഹരാജ വൊഡയാർ മരണമടഞ്ഞതോടെയാണ് അദ്ദേഹത്തിന്റെ ഭാര്യ മഹാറാണി പ്ഞ്ഞടുത്തത്.
സ്വരൂപ് ആനന്ദ ഗോപാൽ രാജ് അർസിന്റെയും ത്രിപുരസുന്ദരിദേവിയുടെയും മകനാണ് ഇദ്ദേഹം.
ബെംഗളൂരുവിലെ വിദ്യാനികേതനിലും കനേഡിയൻ ഇന്റർനാഷനൽ സ്കൂളിലുമായിരുന്നു സ്കൂൾ വിദ്യാഭ്യാസം.
തുടർന്ന് യുഎസിലെ മാസച്യുസിറ്റ്സ് യൂണിവേഴ്സിറ്റിയിൽനിന്ന് സാമ്പത്തികശാസ്ത്രത്തിൽ ബിരുദം നേടി.
രാജസ്ഥാനിലെ ദുൻഗാപുർ രാജകുടുംബത്തിലെ ഹർഷവർധൻ സിങ്ങിന്റെയും മഹാശ്രീ കുമാരിയുടെയും മകളായ ത്രിഷിക കുമാരിയെയാണ് വിവാഹം ചെയ്തിരിക്കുന്നത്.
ഇതും കാണുക വൊഡയാർ രാജകുടുംബം അവലംബം പുറത്തേക്കുള്ള കണ്ണികൾ
യന്ത്രം ഇംഗ്ലീഷ് വിലാസം https://ml.wikipedia.org/wiki/Machine ഫോർസ്ട്രോക്ക് പെട്രോൾ എഞ്ചിന്റെ പ്രവർത്തനം
ഉറപ്പുള്ള ചലിക്കുന്ന ഭാഗങ്ങളുള്ളതും ഏതെങ്കിലും ജോലി ചെയ്യാൻ സഹായിക്കുന്നവയും ആയ ഉപകരണങ്ങളെ ആണ് യന്ത്രം എന്നു പറയുന്നത്.
യന്ത്രം എന്ന പദത്തിന്റെ ശാസ്ത്രീയ വിശദീകരണം ഊർജ്ജത്തെ ഒരു രൂപത്തിൽ നിന്ന് മറ്റൊരു രൂപത്തിലേക്ക് പരിവർത്തനം ചെയ്യുന്നതോ അല്ലെങ്കിൽ ഊർജ്ജത്തെ കടത്തിവിടുന്നതോ ആയ ഉപകരണം എന്നാണ്.
യന്ത്രങ്ങൾക്ക് സാധാരണയായി എന്തെങ്കിലും ഊർജ്ജ സ്രോതസ്സ് വേണം.
യന്ത്രം എപ്പോഴും കായികമോ മാനസികമോ ആയ ജോലികളെ ലഘൂകരിക്കാൻ ഉപയോഗിക്കുന്നു.
ഉറപ്പുള്ള ചലനഭാഗങ്ങൾ ഇല്ലാത്ത ഉപകരണങ്ങളെ ആയുധം എന്നോ ഉപകരണം എന്നോ പറയുന്നു.
അവയെ യന്ത്രം എന്നു വിളിക്കാറില്ല.
എഴുതിയ രേഖകൾ ലഭ്യമായ കാലം മുതൽക്കേ മനുഷ്യൻ എന്തെങ്കിലും ജോലികൾക്ക് യന്ത്രങ്ങൾ ഉപയോഗിച്ചിരുന്നു.
സാധാരണയായി യന്ത്രങ്ങൾ ഒരു ജോലി ചെയ്യാൻ ആവശ്യമായ ബലത്തിനെ വർദ്ധിപ്പിക്കുന്നു, അല്ലെങ്കിൽ ബലത്തിന്റെ ദിശ മാറ്റുന്നു, അല്ലെങ്കിൽ ഒരു രൂപത്തിലുള്ള ചലനത്തെ മറ്റൊരു രൂപത്തിലേക്ക് മാറ്റുന്നു.
യദുകുലകാംബോജി ഇംഗ്ലീഷ് വിലാസം https://ml.wikipedia.org/wiki/Yadukulakamboji
കർണ്ണാടക സംഗീതത്തിലെ ഒരു രാഗമാണ് യദുകുല കാംബോജി.
ഇരുപത്തിയെട്ടാമതു മേളകർത്താരാഗമായ ഹരികാംബോജിയുടെ ജന്യമാണു ഇത്.
ലക്ഷണം ആരോഹണം
സ രി2 മ1 പ ധ2 സ അവരോഹണം
സ നി2 ധ2 പ മ1 ഗ3 രി2 സ കൃതികൾ ദിവാകര തനുജം - മുത്തുസ്വാമി ദീക്ഷിതർ മോഹനമയി - സ്വാതിതിരുനാൾ ചലച്ചിത്രഗാനങ്ങൾ തെക്കിനിക്കോലായി (സൂഫി പറഞ്ഞ കഥ) - മോഹൻ സിതാര നന്ദ കുമാരനെ (ചിത്രശലഭം) - പെരുമ്പാവൂർ ജി രവീന്ദ്രനാഥ്‌ അമ്പലക്കുളങ്ങരെ (ഓടയിൽ നിന്ന് ) - ജി. ദേവരാജൻ കൊട്ടും ഞാൻ കേട്ടില്ലാ (തച്ചോളി ഒതേനൻ ) - എം എസ്‌ ബാബുരാജ്‌ അവലംബം ↑ http://www.ragasurabhi.com/carnatic-music/raga/raga--yadukula-kambhoji.html ↑ http://malayalasangeetham.info/songs.php?tag=Search raga=Yadukula%20Kamboji limit=16 alimit=23
യദുനന്ദന സ്വാമി ഇംഗ്ലീഷ് വിലാസം https://ml.wikipedia.org/wiki/Yadunandana_Swami യദുനന്ദന സ്വാമി സ്വാമി മുൻനിര കിര്തന ലോകത്തെ മതങ്ങളുടെ 2009 പാർലമെന്റ് സമയത്ത് മെൽബൺ .
ഭക്തിവേദാന്ത കോളേജിലെ പ്രിൻസിപ്പൽ യദുനന്ദന സ്വാമി ഇസ്‌കോണിന്റെ ആദ്യ സ്പാനിഷ് രണ്ടാം തലമുറ സന്യാസിയാണ് .
അവൻ ഇസ്കോൺ ന്റെ അംഗീകാരം ഗ്ബ്ച് ശരീരം ഒരു ഇസ്കോൺ പോലെ, ഫെബ്രുവരി 2009 സന്യാസം .
വിടിഇ (വൈഷ്ണവ പരിശീലന, വിദ്യാഭ്യാസ) കോഴ്സുകളുടെ യഥാർത്ഥ ഡവലപ്പർമാരിൽ ഒരാളായ അദ്ദേഹം നിലവിൽ ഗവേണിംഗ് ബോഡി കമ്മീഷൻ വിദ്യാഭ്യാസ വികസന മന്ത്രാലയത്തിന്റെ എക്സിക്യൂട്ടീവ് അംഗമാണ്.
സത്സ്വരൂപ ദാസ ഗോസ്വാമിയുടെ ശിഷ്യനായ യദുനന്ദന സ്വാമി യഥാർത്ഥത്തിൽ സ്പെയിനിൽ നിന്നുള്ളയാളാണ്.
മറ്റ് വിഷയങ്ങളിൽ ഭക്തിവേദാന്ത കോളേജിൽ ഭക്തിവൈഭവ കോഴ്‌സുകൾ പഠിപ്പിക്കുകയും ഇസ്‌കോണിലെ സന്യാസ ചരിത്രം പഠിക്കുകയും ചെയ്യുന്നു.
10 മാർച്ച് 2009 ന് നിലവിലെ ഇസ്കോൺ സന്യാസം മന്ത്രി പ്രഹ്ലദാനന്ദ സ്വാമി ,സാന്നിധ്യം  ഉള്ള  ചടങ്ങിൽ യദുനന്ദനക്ക് സന്യാസം ലഭിച്ചു.
തന്റെ ദൈവസോദരനായ  ഹൃദയചൈതന്യദാസ അദ്ദേഹത്തെ പരിചയപ്പെടുത്തി.
കാദംബ കനന സ്വാമി അഗ്നിഹവനം നടത്തുകയും ജയദ്വൈത സ്വാമി ഔദ്യോഗികമായി ലഭിച്ച ദണ്ഡ കൈമാറുകയും ചെയ്തു.
"ഇസ്‌കോൺ പഠനമേഖലയിലെ മികച്ച പണ്ഡിതന്മാരിൽ ഒരാളായി" അദ്ദേഹം വിശേഷിപ്പിക്കപ്പെടുന്നു ഇസ്‌കോണിനെ പ്രതിനിധീകരിച്ച് ലോക മതങ്ങളുടെ പാർലമെന്റിൽ (മഹാ സത്സംഗ്) ഇസ്‌കോണിലെ മുതിർന്ന സ്വാമികളായ ഇന്ദ്രദ്യുമ്ന സ്വാമിയോടൊത്ത് പ്രതിനിധീകരിച്ചു.
2009 ലെ ലോക മതങ്ങളുടെ പാർലമെന്റിലും ലോക യോഗ ദിന പ്രഖ്യാപനത്തിനായുള്ള 2011 ലോക യോഗ മാസ്റ്റേഴ്സ് ഉച്ചകോടിയിലും കൃഷ്ണ ബോധവും പരിസ്ഥിതിയും സംബന്ധിച്ച ആദ്യത്തെ ഇസ്‌കോൺ പ്രഭാഷകനായിരുന്നു അദ്ദേഹം.
റഫറൻസുകളും കുറിപ്പുകളും ബാഹ്യ ലിങ്കുകൾ
യന്ത്ര ഇന്ത്യ ലിമിറ്റഡ്
യന്ത്ര ഇന്ത്യ ലിമിറ്റഡ്, ഇന്ത്യയിലെ നാഗ്പൂർ ആസ്ഥാനമായി പ്രവർത്തിക്കുന്ന ഒരു ഇന്ത്യൻ സർക്കാർ ഉടമസ്ഥതയിലുള്ള പ്രതിരോധ കമ്പനിയാണ്.
ഓർഡനൻസ് ഫാക്ടറി ബോർഡിനെ ഏഴ് വ്യത്യസ്ത പൊതുമേഖലാ സ്ഥാപനങ്ങളാക്കി പുനഃസംഘടിപ്പിക്കുന്നതിന്റെയും കോർപ്പറേറ്റ്വൽക്കരണത്തിന്റെയും ഭാഗമായി 2021-ൽ സ്ഥാപിതമായി.
ചെറു ആയുധങ്ങൾ, സ്‌ഫോടകവസ്തുക്കൾ, പീരങ്കികൾ എന്നിവയുടെ നിർമ്മാണത്തിന് ആവശ്യമായ പ്രത്യേക ഘടകങ്ങളും ഉപകരണങ്ങളുമാണ് പ്രധാനമായും നിർമ്മിക്കുന്നത്.
മുൻകാല ഓർഡനൻസ് ഫാക്ടറി ബോർഡിന്റെ ഇനിപ്പറയുന്ന ഏഴ് ഫാക്ടറികൾ, യന്ത്ര ഇന്ത്യ ഉൾക്കൊള്ളുന്നു: ഓർഡനൻസ് ഫാക്ടറി അംബജാരി ഓർഡനൻസ് ഫാക്ടറി അംബർനാഥ് ഓർഡനൻസ് ഫാക്ടറി ഭുസാവൽ ഓർഡനൻസ് ഫാക്ടറി ദം ഡം ഓർഡനൻസ് ഫാക്ടറി കട്നി ഓർഡനൻസ് ഫാക്ടറി മുറാദ്‌നഗർ മെറ്റൽ ആൻഡ് സ്റ്റീൽ ഫാക്ടറി ഇഷാപൂർ ഗ്രേ അയൺ ഫൗണ്ടറി ജബൽപൂർ ഉൽപ്പന്നം പിനാക മൾട്ടി ബാരൽ റോക്കറ്റ് ലോഞ്ചർ.
പിനാക മൾട്ടി ബാരൽ റോക്കറ്റ് ലോഞ്ചർ
ഓർഡനൻസ് ഫാക്ടറി ബോർഡിൽ നിന്ന് രൂപീകരിച്ച മറ്റ് പൊതുമേഖലാ സ്ഥാപനങ്ങൾ:- അഡ്വാൻസ്ഡ് വെപ്പൺസ് ആൻഡ് എക്യുപ്‌മെന്റ് ഇന്ത്യ ലിമിറ്റഡ് (AWE), കാൺപൂർ ആർമർഡ് വെഹിക്കിൾസ് നിഗം ലിമിറ്റഡ് (AVANI), ചെന്നൈ ഗ്ലൈഡേഴ്സ് ഇന്ത്യ ലിമിറ്റഡ് (GIL), കാൺപൂർ ഇന്ത്യ ഒപ്റ്റൽ ലിമിറ്റഡ് (IOL), ഡെറാഡൂൺ മ്യൂണിഷൻസ് ഇന്ത്യ ലിമിറ്റഡ് (MIL), പൂനെ ട്രൂപ്പ് കംഫർട്ട്സ് ലിമിറ്റഡ് (TCL), കാൺപൂർ അവലംബം ↑ ↑ ↑ ↑ {{ cite web }} : | last2= has numeric name ( help ) CS1 maint: numeric names: authors list ( link )
യന്ത്രം (താന്ത്രികം) ഇംഗ്ലീഷ് വിലാസം https://ml.wikipedia.org/wiki/Yantra പരമ്പരാഗത നിറങ്ങൾ ഉപയോഗിച്ച് ഹരീഷ് ജോഹാരിയുടെ ശ്രീ യന്ത്രം ഉനലോം
ഇന്ത്യൻ മതങ്ങളിലെ താന്ത്രിക പാരമ്പര്യങ്ങളിൽ നിന്നുള്ളതാണ് ഒരു ജ്യാമിതീയ രേഖാചിത്രമാണ് യന്ത്രം (താന്ത്രികം) ), പ്രധാനമായും .
ക്ഷേത്രങ്ങളിലോ വീട്ടിലോ ദേവതകളെ ആരാധിക്കുന്നതിന് യന്ത്രങ്ങൾ ഉപയോഗിക്കുന്നു.
ധ്യാനത്തിൽ ഒരു സഹായമായി, ഹിന്ദു ജ്യോതിഷത്തെയും താന്ത്രിക ഗ്രന്ഥങ്ങളെയും അടിസ്ഥാനമാക്കിയുള്ള നിഗൂഢ ശക്തികൾ നൽകുന്ന ആനുകൂല്യങ്ങൾക്കായി ഇവ ഉപയോഗിക്കുന്നു.
അവയുടെ സൗന്ദര്യാത്മകവും സമമിതിയുമായ ഗുണങ്ങൾ കാരണം ക്ഷേത്ര നിലകളുടെ അലങ്കാരത്തിനും അവ ഉപയോഗിക്കുന്നു.
നിർദ്ദിഷ്ട യന്ത്രങ്ങൾ പരമ്പരാഗതമായി നിർദ്ദിഷ്ട ദേവതകളുമായും കൂടാതെ/അല്ലെങ്കിൽ ചില ജോലികൾ, നേർച്ചകൾ, ഭൗതികമായതോ ആത്മീയമോ ആയ സ്വഭാവം എന്നിവ നിറവേറ്റുന്നതിന് ഉപയോഗിക്കുന്ന ചില തരം ഊർജ്ജങ്ങളുമായി ബന്ധപ്പെട്ടിരിക്കുന്നു.
ആത്മീയ അന്വേഷകനായ സാധകൻ നടത്തുന്ന ചില സാധനകളിൽ ഇത് ഒരു പ്രധാന ഉപകരണമായി മാറുന്നു.
ഹിന്ദുമതത്തിലും ജൈനമതത്തിലും ബുദ്ധമതത്തിലും യന്ത്രങ്ങൾക്ക് വലിയ പ്രാധാന്യമുണ്ട്.
ഇന്ത്യയിലെ യന്ത്രത്തിന്റെ പ്രതിനിധാനം ബിസിഇ 11,000-10,000 വർഷങ്ങൾ പഴക്കമുള്ളതായി കണക്കാക്കപ്പെടുന്നു.
സോൺ നദീതടത്തിൽ ഉയർന്ന പാലിയോലിത്തിക്ക് പശ്ചാത്തലത്തിൽ കണ്ടെത്തിയ ബാഗോർ കല്ല്,ആദ്യകാല ഉദാഹരണമായി കണക്കാക്കപ്പെടുന്നു .
ഒരു വശത്ത് ത്രികോണാകൃതിയിലുള്ള കൊത്തുപണികൾ ഉൾപ്പെടുന്ന ത്രികോണാകൃതിയിലുള്ള കല്ല്, ആരാധനയുമായി ബന്ധപ്പെട്ട സ്ഥലമായി കണക്കാക്കപ്പെട്ടിരുന്ന സ്ഥലത്ത് ഒച്ചറിൽ പൊതിഞ്ഞ നിലയിൽ കണ്ടെത്തി.
ആ പ്രദേശത്തെ ദേവതകളെ ആരാധിക്കുന്നത് ഇന്നത്തെ രീതിയിലാണ് നടക്കുന്നതെന്ന് കണ്ടെത്തി.
ഉത്ഖനനത്തിൽ ഏർപ്പെട്ടിരുന്ന കെനോയറും ഇത് ശക്തിയുമായി ബന്ധപ്പെട്ടതായി കണക്കാക്കി.
ഈ ത്രികോണാകൃതി കാളി യന്ത്രത്തോടും മൂലാധാര ചക്രത്തോടും വളരെ സാമ്യമുള്ളതായി കാണപ്പെടുന്നു.
മന്ത്രങ്ങൾ, യന്ത്രങ്ങളിൽ ആലേഖനം ചെയ്‌തിരിക്കുന്ന സംസ്‌കൃത അക്ഷരങ്ങൾ എന്നിവ "ചിന്തകളുടെ രൂപങ്ങൾ"ആയാണ് കണക്കാക്കുന്നത് .
അവ ശബ്ദ-കമ്പനങ്ങൾ വഴി അവയുടെ സ്വാധീനം ചെലുത്തുന്ന ദിവ്യത്വങ്ങളെയോ പ്രപഞ്ച ശക്തികളെയോ പ്രതിനിധീകരിക്കുന്നു.
ഋഗ്‌വേദ സംസ്‌കൃത പദോൽപ്പത്തിയിൽ, "നിലനിൽക്കാനും പിന്തുണയ്ക്കാനും" എന്ന അർത്ഥത്തിൽ  തടയുന്നതിനോ ഉറപ്പിക്കുന്നതിനോ ഉള്ള ഒരു ഉപകരണം, ഒരു താങ്ങ്, പിന്തുണ അല്ലെങ്കിൽ തടസ്സം എന്നിവ അർത്ഥമാക്കുന്നു.
സുശ്രുതയുടെ മെഡിക്കൽ പദാവലിയിൽ ഈ പദം ട്വീസറുകൾ അല്ലെങ്കിൽ വൈസ് പോലുള്ള മൂർച്ചയുള്ള ശസ്ത്രക്രിയാ ഉപകരണങ്ങളെ സൂചിപ്പിക്കുന്നു.
മധ്യകാലഘട്ടത്തിലെ കഥാസരിത്സാഗരം, പഞ്ചരാത്രം 
തുടങ്ങിയ പുസ്തകങ്ങളിൽ  "മിസ്റ്റിക്കൽ അല്ലെങ്കിൽ നിഗൂഢമായ ഡയഗ്രം" എന്നതാണ് ഇവയുടെ അർത്ഥം.
ഘടനാപരമായ ഘടകങ്ങളും പ്രതീകാത്മകതയും
ഒരു യന്ത്രത്തിൽ ജ്യാമിതീയ രൂപങ്ങൾ, ചിത്രങ്ങൾ, എഴുതിയ മന്ത്രങ്ങൾ എന്നിവ ഉൾപ്പെടുന്നു.
4 മുതൽ 1000 വരെ ദളങ്ങളുള്ള വൃത്തങ്ങളും താമരകളും പോലെ ത്രികോണങ്ങളും ഹെക്സാഗ്രാമുകളും സാധാരണമാണ്.
ശൈവ, ശക്തി യന്ത്രങ്ങളിൽ പലപ്പോഴും ത്രിശൂലത്തിന്റെ കോണുകൾ കാണാം.
മന്ത്രം
യന്ത്രങ്ങളിൽ സംസ്കൃതത്തിൽ എഴുതപ്പെട്ട മന്ത്രങ്ങൾ ഇടയ്ക്കിടെ ഉൾപ്പെടുത്തിയിട്ടുണ്ട്.
പരമ്പരാഗത യന്ത്രത്തിലെ നിറങ്ങളുടെ ഉപയോഗം തികച്ചും പ്രതീകാത്മകമാണ്, കേവലം അലങ്കാരമോ കലാപരമായോ അല്ല.
ഓരോ നിറവും ആശയങ്ങളെയും ബോധത്തിന്റെ ആന്തരിക അവസ്ഥകളെയും സൂചിപ്പിക്കാൻ ഉപയോഗിക്കുന്നു.
വെള്ള/ചുവപ്പ്/കറുപ്പ് എന്നത് പ്രകൃതിയുടെ മൂന്ന് ഗുണങ്ങളെ അല്ലെങ്കിൽ ഗുണങ്ങളെ (പ്രകൃതി) പ്രതിനിധീകരിക്കുന്ന ഏറ്റവും പ്രധാനപ്പെട്ട വർണ്ണ കോമ്പിനേഷനുകളിൽ ഒന്നാണ്.
വെള്ള എന്നത് സത്വത്തെ അല്ലെങ്കിൽ പരിശുദ്ധിയെ പ്രതിനിധീകരിക്കുന്നു.
ചുവപ്പ് രാജസത്തെ അല്ലെങ്കിൽ സജീവമാക്കുന്ന ഗുണത്തെ പ്രതിനിധീകരിക്കുന്നു.
കറുപ്പ് തമസ് അല്ലെങ്കിൽ ജഡത്വത്തിന്റെ ഗുണത്തെ പ്രതിനിധീകരിക്കുന്നു.
പ്രത്യേക നിറങ്ങൾ ദേവിയുടെ ചില ഭാവങ്ങളെയും പ്രതിനിധീകരിക്കുന്നു.
എല്ലാ ഗ്രന്ഥങ്ങളും യന്ത്രങ്ങൾക്ക് ഒരേ നിറങ്ങൾ നൽകുന്നില്ല.
വർണ്ണങ്ങളുടെയും ജ്യാമിതീയ രൂപങ്ങളുടെയും പ്രതീകാത്മകതയിൽ അധിഷ്ഠിതമല്ലെങ്കിൽ, ഒരു യന്ത്രത്തിൽ സൗന്ദര്യശാസ്ത്രവും കലയും അർത്ഥശൂന്യമാണ്.
ബിന്ദു
പരമ്പരാഗത യന്ത്രങ്ങളുടെ കേന്ദ്ര ബിന്ദുവിന് ഒരു ബിന്ദു ഉണ്ട്, അത് യന്ത്രവുമായി ബന്ധപ്പെട്ട പ്രധാന ദേവതയെ പ്രതിനിധീകരിക്കുന്നു.
കേന്ദ്രത്തിന് ചുറ്റുമുള്ള ജ്യാമിതീയ ഭാഗങ്ങളിൽ ദേവന്റെ പരിവാരം പലപ്പോഴും പ്രതിനിധീകരിക്കുന്നു.
ഒരു യന്ത്രത്തിലെ ബിന്ദുവിനെ ഒരു ഡോട്ട് അല്ലെങ്കിൽ ചെറിയ വൃത്തം പ്രതിനിധീകരിക്കാം, അല്ലെങ്കിൽ അദൃശ്യമായി തുടരാം.
എല്ലാ സൃഷ്ടികളും, ഉത്ഭവിക്കുന്ന ബിന്ദുവിനെ പ്രതിനിധീകരിക്കുന്നു.
ചിലപ്പോൾ, ലിംഗഭൈരവി യന്ത്രത്തിന്റെ കാര്യത്തിലെന്നപോലെ, ബിന്ദുവിനെ ലിംഗരൂപത്തിൽ അവതരിപ്പിക്കാം.
ത്രികോണം
മിക്ക ഹിന്ദു യന്ത്രങ്ങളിലും ത്രികോണങ്ങൾ ഉൾപ്പെടുന്നു.
താഴോട്ട് ചൂണ്ടുന്ന ത്രികോണങ്ങൾ ദൈവത്തിന്റെയോ ശക്തിയുടെയോ സ്ത്രീലിംഗത്തെ പ്രതിനിധീകരിക്കുന്നു.
അതേസമയം മുകളിലേക്ക് ചൂണ്ടുന്ന ത്രികോണങ്ങൾ ശിവനെപ്പോലെ ദൈവത്തിന്റെ പുല്ലിംഗത്തെ പ്രതിനിധീകരിക്കുന്നു.
ഹെക്സാഗ്രാം
യന്ത്രങ്ങളിൽ കാണിച്ചിരിക്കുന്നതുപോലെ ഹെക്സാഗ്രാമുകൾ പരസ്പരം ബന്ധപ്പെട്ടിരിക്കുന്ന രണ്ട് സമഭുജ ത്രികോണങ്ങളാണ്.
ഇത് ദൈവികതയുടെ അല്ലെങ്കിൽ ശിവന്റെയും ശക്തിയുടെയും ആൺ-പെൺ വശങ്ങളുടെ ഐക്യത്തെ പ്രതിനിധീകരിക്കുന്നു.
താമര
മണ്ഡലങ്ങളിലും യന്ത്രങ്ങളിലും ഇടയ്ക്കിടെ താമര ദളങ്ങൾ ഉൾപ്പെടുന്നു.
അവ പരിശുദ്ധിയെയും അതിരുകടന്നതിനെയും പ്രതിനിധീകരിക്കുന്നു.
എട്ട് ഇതളുകളുള്ള താമരകൾ സാധാരണമാണ്.
എന്നാൽ യന്ത്രങ്ങളിലെ താമരകളിൽ 2, 4, 8, 10, 12, 16, 24, 32, 100, 1000 അല്ലെങ്കിൽ അതിലധികമോ ദളങ്ങൾ ഉൾപ്പെടാം.
വൃത്തം
പല മണ്ഡലങ്ങൾക്കും മധ്യഭാഗത്ത് മൂന്ന് കേന്ദ്രീകൃത വൃത്തങ്ങളുണ്ട്.
അവ പ്രകടനത്തെ/സാക്ഷാൽക്കാരത്തെ പ്രതിനിധീകരിക്കുന്നു.
പുറം ചതുരം
പല മണ്ഡലങ്ങൾക്കും ഭൂമിയെയും നാല് പ്രധാന ദിശകളെയും പ്രതിനിധീകരിക്കുന്ന ഒരു ബാഹ്യ ചതുരമോ നെസ്റ്റഡ് ചതുരങ്ങളോ ഉണ്ട്.
പലപ്പോഴും അവ ചതുരത്തിന്റെ ഓരോ വശത്തും വിശുദ്ധ വാതിലുകൾ ഉൾക്കൊള്ളുന്നു.
പെന്റഗ്രാം
യന്ത്രങ്ങളിൽ അപൂർവ്വമായി പെന്റഗ്രാം ഉപയോഗിക്കുന്നു.
ഗുഹ്യകാലിയുടെ ചില യന്ത്രങ്ങൾക്ക് പഞ്ചഗ്രാം ഉണ്ട് കാരണം അഞ്ചാം നമ്പർ കാളിയുമായി ബന്ധപ്പെട്ടിരിക്കുന്നു.
അഷ്ടഭുജം
യന്ത്രങ്ങളിലും അഷ്ടഭുജങ്ങൾ വിരളമാണ്.
അവ എട്ട് ദിശകളെ പ്രതിനിധീകരിക്കുന്നു.